
[bookmark: _Toc219287292]1. IEVADS
[bookmark: _Hlk219282543][bookmark: _Toc494248996]Sanācijas darbi vēsturiski piesārņotajā teritorijā Dzelzceļa ielā 10, Aizkrauklē (turpmāk – darbi) ir viens no būtiskajiem pasākumiem teritorijas vides kvalitātes uzlabošanai un turpmākas drošas izmantošanas nodrošināšanai. Darbu mērķis ir novērst iepriekšējās saimnieciskās darbības rezultātā radušos piesārņojumu, mazināt iespējamos riskus cilvēku veselībai un apkārtējai videi, kā arī sakārtot degradēto teritoriju.
Sanācijas darbi īstenojami kopā ar bitumena tvertnes demotāžu. Šo pasākumu savstarpēja īstenošana nodrošina efektīvāku piesārņojuma novēršanu un rada priekšnoteikumus teritorijas ilgtspējīgai attīstībai nākotnē.
Pamatojoties uz realizēto izpētes darbu rezultātiem tika konstatēts, ka bitumena tvertne ir atvērta tipa, dzelzsbetona pazemes inženierbūve, kurā atrodas melni, vietām tumši brūni, pēc konsistences un smakas bitumenam līdzīgi naftas produktu atkritumi, sajaukumā ar grunts masu, lapām, zariem, sūnām, kokiem un cita veida organikas piejaukumiem. Konstatēts, ka gan nokrišņu rezultātā (virszemē), gan arī caur iespējamām tvertnes plaisām varētu notikt lokāla piesārņotā materiāla iznese ārpus bijušās tvertnes kontūra.
Piesārņojums rada riskus dabai un cilvēkiem, ir pārsniegtas Latvijas Republikas normatīvo aktu robežvērtības attiecībā uz grunts, gruntsūdens un virszemes ūdens kvalitātes kritērijiem, un, atbilstoši Likuma “Par piesārņojumu” prasībām, teritorijā jāīsteno sanācijas darbi.
[bookmark: _Hlk219282591]Sanācijas darbu rezultātā paredzēts:
1) panākt teritorijā esošā piesārņojuma ar naftas produktiem attīrīšanu;
2) nodrošināt, ka attiecīgo teritoriju ir iespējams izmantot noteiktai saimnieciskai darbībai.
[bookmark: _Hlk219282647][bookmark: _Hlk183885652]No 2021. līdz 2023. gadam tika veikta vēsturiski piesārņotās teritorijas Dzelzceļa ielā 10 un Enerģētiķu ielā 2, Aizkrauklē, detalizēta izpēte un izstrādāts pārskats “Par grunts un pazemes ūdeņu detalizētas piesārņojuma izpētes rezultātiem Aizkrauklē, Dzelzceļa ielā 10 un Enerģētiķu ielā 2”, kurā ietverta informācija par bitumena tvertni.
Darbi Līguma ietvaros jāveic atbilstoši Latvijas Republikas normatīvo aktu prasībām un saskaņā ar sanācijas uzdevumu, sanācijas programmu un demontāžas projektu.
Ņemot vērā, ka sanācijas darbus paredzēts veikt, apvienojot ar bituma tvertnes demontāžas pasākumiem, sanācijas darbu veicējam ir saistoši Latvijas republikas būvniecību regulējošie normatīvie akti.  
Sanācijas darbu veicējam ir jābūt reģistrētam būvkomersanu reģistrā, kā arī tam ir jābūt spēkā esošai Valsts vides dienesta izsniegtai atkritumu apsaimniekošanas atļaujai (atkritumu savākšanai vai atkritumu savākšanai un pārvadāšanai) attiecībā uz piesārņojuma specifiku. Atbilstoši Valsts vides dienesta sniegtajai informācijai bīstamo atkritumu kods 170503 - Bīstamas vielas saturoša augsne un akmeņi. Alternatīvi var tikt izvērtēti šādi kodi tvertnes attīrīšanas atkritumiem:160708 – atkritumi, kas satur eļļu vai 050105 – bīstamie atkritumi no naftas pārstrādes.  

[bookmark: _Toc219287293]2. TEHNISKĀS SPECIFIKĀCIJAS PRIEKŠMETS
Sanācijas un demontāžas darbi (būvdarbi) vēsturiski piesārņotā teritorija Dzelzceļa ielā 13A, Aizkrauklē, atbilstoši Valsts vides dienesta (VVD) Atļauju pārvaldes 2025.gada 22.decembra Sanācijas uzdevumam Nr.14.9/AP/11392/2025 (turpmāk – sanācijas uzdevums) (2.pielikums), 2025. gada SIA “Intergeo Baltic” sanācijas programmai, paskaidrojuma rakstam inženierbūvei par nojaukšanu (demontāžas projekts) un šai tehniskajai specifikācijai (turpmāk – Darbi).
[bookmark: _Toc219287294]3. DARBU OBJEKTS
Atvērta tipa bitumena tvertne Dzelzceļa ielā 13A, Aizkrauklē, kadastra apzīmējums 32010010079. Zemes īpašuma platība ir 0,0153 ha. Īpašumtiesības pieder Aizkraukles novada pašvaldībai. 
[bookmark: _Toc219287295]4. DARBU MĒRĶI UN SASNIEDZAMIE REZULTĀTI
[bookmark: _Hlk219282836]Saskaņā ar sanācijas uzdevumu sanācijas darbu mērķis ir panākt teritorijā esošā piesārņojuma ar naftas produktiem attīrīšanu līdz tādai pakāpei, kas nepārsniegtu Ministru kabineta 2005. gada 25. oktobra noteikumu Nr.804 „Noteikumi par augsnes un grunts kvalitātes normatīviem” 1. pielikuma piesardzības robežlielumu “B” un Ministru kabineta 2002. gada 12. martā noteikumu Nr.118 „Noteikumi par virszemes un pazemes ūdeņu kvalitāti” 10.pielikuma robežlielumu, un attiecīgo teritoriju ir iespējams izmantot noteiktai saimnieciskai darbībai. Lai to sasniegtu, nepieciešams veikt:
· piesārņotā maisījuma izrakšana (ex-situ) un nogādāšana specializētā poligonā;
· bitumena tvertnes demontāža;
· ekskavētās vietas aizpildīšana ar tīru grunti.

[bookmark: _Toc219287296]5. DARBU IZPILDES TERMIŅŠ
[bookmark: _Hlk213940491]Darbi saskaņā ar šo tehnisko specifikāciju jāpabeidz un visi iepriekš norādītie darbu rezultāti jāsasniedz 3 mēnešu laikā no Līguma noslēgšana. Detalizēts laika grafiks jāietver Pretendenta tehniskajā piedāvājumā.
[bookmark: _Toc219287297]6. PIEDĀVĀTĀ CENA
Finanšu piedāvājumā ir iekļautas visas izmaksas, kas saistītas ar pilnībā pabeigtiem darbiem. Piedāvājums jāiesniedz par visu darbu apjomu.
[bookmark: _Toc219287298]7. SITUĀCIJAS APRAKSTS UN DARBU APJOMI
Situācijas apraksta kopsavilkums sniegts tabulā:
	1. Zemes lietošanas tiesību apliecinoši dokumenti
	Zemesgabals ar kadastra apzīmējumu nr. 32010010118, īpašnieks Aizkraukles novada pašvaldība.

	2. Pašreizējais nekustamā īpašuma lietošanas mērķis
	Rūpnieciskās apbūves teritorija

	3. Būvniecības dokumentācija
	[bookmark: _Hlk219282929]Paskaidrojuma raksts inženierbūvei par nojaukšanu (demontāžas projekts) TMP-906354 – 316874 – Bitumena tvertnes, atkritumu uzglabāšanai – demontāža, Dzelzceļa ielā 13A, Aizkrauklē, Aizkraukles nov.

	4. Sanācijas uzdevums
	[bookmark: _Hlk219282977]Sanācijas uzdevums Nr. Nr.14.9/AP/11392/2025

	5. Sanācijas programma attiecīgo teritoriju ir iespējams izmantot noteiktai saimnieciskai darbībai
	[bookmark: _Hlk219282996]SIA “Intergeo Baltic” 2025. gada “SANĀCIJAS PROGRAMMA sanācijas darbiem Dzelzceļa ielā 13A (kadastra apz. 32010010079), Aizkrauklē, Aizkraukles novadā”

	6. Izpētes dati
	[bookmark: _Hlk219283028]SIA “Intergeo Baltic” 2023. gada pārskats “PĀRSKATS PAR GRUNTS UN PAZEMES ŪDEŅU DETALIZĒTAS PIESĀRŅOJUMA IZPĒTES REZULTĀTIEM AIZKRAUKLĒ, DZELZCEĻA IELĀ 10 UN ENERĢĒTIĶU IELĀ 2”

	7. Blakus esošie objekti
	Daugavas upe
Pļaviņu hidroelektrostacija


Izpētes ietvaros, uz austrumiem no Dzelzceļa ielas 10, tika konstatēta atvērta tipa bitumena tvertne Dzelzceļa ielā 13, kas varētu būt saistīta ar bijušās Dzelzsbetona rūpnīcas Dzelzceļa ielā 10, infrastruktūru. Kopš Izpētes bitumena tvertnes teritorija izdalīta ar atsevišķu kadastra apzīmējumu 32010010079 un tai piešķirta adrese - Dzelzceļa iela 13A, pilnas īpašuma tiesības pārņemot Aizkraukles novada pašvaldībai.
Konstatēts, ka bitumena tvertne ir atvērta tipa, dzelzsbetona pazemes inženierbūve, kurā atrodas melni, vietām tumši brūni, pēc konsistences un smakas bitumenam līdzīgi naftas produktu atkritumi, sajaukumā ar grunts masu, lapām, zariem, sūnām, kokiem un cita veida organikas piejaukumiem. Ņemot vērā, ka bitumena tvertnē esošā piesārņojuma masa ir heterogēna,  Izpētes ietvaros tajā nav veikta paraugu noņemšana.
Var tikt pieņemts, ka tvertnes pamatne un sienas sastāv no armēta dzelzsbetona konstrukcijas, lai arī tvertnes pamatne Izpētes ietvaros nav tikusi atsegta. Tvertnes dziļums Izpētes darbu ietvaros novērtēts aptuveni 2.5 m, bet sienu garumi sastāda aptuveni 12 x 11.5 m. Izpētes ietvaros nav tikusi atrasta arhīva dokumentācija, kurā precīzi būtu norādīta bitumena tvertnes ģeometrija tajā skaitā potenciālu iekšējo pārteces kameru un starpsienu esamība. Vidēji tvertnes sienu biezums novērtēts ap 0.30 m. Nedemontētu būvgružu tilpums, neskaitot tajā esošos naftas produktu atkritumus un to maisījumu ar apaugumu, novērtēts aptuveni 87.3 m3. Naftas produktu un grunts (t.sk. citu piemaisījumu) maisījuma atkritumu apmērs aprēķināts aptuveni 331.3 m3. Ņemot vērā, ka noteiktie demontāžas un piesārņojuma apjomi ir indikatīvi, darbu izpildes ietvaros darbu veicējam ir jāveic atbilstoša utilizējamo bīstamo un nebīstamo atkritumu uzskaite un fizikāli ķīmiskā sastāva analīzes.
Plānotie  būvnojaukšanas atkritumu apjomi:

	Nosaukums
	Tilpums netraucētā formā, m3 *

	Betona konstrukcijas
	87,3

	Bīstamie atkritumi
	331,30


*darbu apjomi ir indikatīvi. Transportējamo konstrukciju un bīstamo atkritumu tilpums atkarīgs no pielietotām darbu izpildes metodēm un tehnoloģiskiem risinājumiem.
Viskozi, šķidra stāvokļa naftas produktu atkritumi koncentrējas aptuveni 50% no kopējās tvertnes virsmas, pārējā zonā ir apaugums, grunts ar naftas produktu ieslēgumiem. Var konstatēt, ka gan nokrišņu rezultātā (virszemē), gan arī caur iespējamām tvertnes plaisām varētu notikt lokāla piesārņotā materiāla iznese ārpus bijušās tvertnes kontūra. Izpētes darbu ietvaros piesārņojuma pārnese uz bijušo Dzelzbetona rūpnīcas teritoriju Dzelceļa ielā 10 netika apstiprināta. Gar tvertnes rietumu sienu aptuveni 2,5 m platumā visā garumā atrodami cietas konsistences bitumena atsegumi, kas, iespējams, izveidojušies ilglaicīgas atmosfēras apstākļu ietekmes rezultātā vai arī kalpojusi kā hidroizolācija kādām zemē ieraktām konstrukcijām. Izpētes ietvaros nav veikta tā caurduršana vai sadrupināšana.
[bookmark: _Toc219287299]8. DARBU SASTĀVS
[bookmark: _Hlk219283192]Darbi ietver divas komponentes sanāciju un demontāžu. Demontāžas darbu izpilde veicama saskaņā ar demontāžas projektu. Sanācijas darbu izpilde veicama saskaņā ar sanācijas programmu un tajā sniegto sanācijas darbu izpildes procesa aprakstu (sanācijas programmas 4. sadaļa). Vides monitoringa pasākumi sanācijas gaitā veicami atbilstoši sanācijas programmas norādītajiem vides monitoringa pasākumiem sanācijas gaitā (sanācijas programmas 5. sadaļa) un ievērojot Valsts vides dienesta 13.01.2026. vēstulē Nr.14.9/AP/286/2026 “Par sanācijas darba programmas saskaņošanu Dzelzceļa ielā 13A, Aizkrauklē, Aizkraukles novadā” nosacījumu, ka sanācijas darbu laikā jāprecizē 5.1. sadaļā izvirzītie grunts kvalitātes robežlielumi ņemot vērā sanācijas darbu laikā noteikto grunts granulometrisko sastāvu un atbilstoši jāpiemēro 2005. gada 25. oktobra noteikumos Nr.804 „Noteikumi par augsnes un grunts kvalitātes normatīviem” 1. pielikumā norādītie robežlielumi.
	1. Sagatavošanās darbi

	1.1.
	Sanējamā un demontējamā materiāla fizikāli-ķīmiskās un kvalitātes pārbaudes dabā (pēc nepieciešamības)

	1.2.
	Būvdarbu zonas norobežošana, tehnikas mobilizācija, sanitārās zonas un absorbentu novietošanas zonas ierīkošana, būvatļaujas saņemšana

	1.3.
	Apauguma novākšana un utilizācija

	2. Bituma tvertnes demontāža un bīstamo atkritumu savākšana un utilizācija

	2.1.
	Bitumena tvertnē esošā piesārņojuma savākšana, transportēšana un utilizēšana

	2.2.
	Bituma tvertnes konstrukciju tīrīšana un saistīto bīstamo atkritumu utilizācija

	2.3.
	Bituma tvertnes konstrukciju demontāža un utilizācija

	2.4.
	Piesārņotās grunts ārpus bituma tvertnes konstrukcijas savākšana, transportēšana un utilizācija**

	2.5.
	Grunts kvalitātes pārbaudes pēc sanācijas - grunts paraugu ņemšana un analīžu veikšana

	3. Labiekārtošanas darbi

	3.1.
	Bitumena tvertnes aizbēršana ar tīru grunti, kompaktēšana, līdzināšana

	3.2.
	Melnzemes slāņa ieklāšana un zālāja vai pļavu puķu sēšana

	4. Atskaites sagatavošana

	4.1.
	Sanācijas darbu atskaites sagatavošana un demontāžas darbu nodošana ekspluatācijā



[bookmark: _Toc219287300]9. SANĀCIJAS DARBU METODE
Atbilstoši sanācijas programmai piemērotākā metode sanācijas darbiem ir piesārņotā maisījuma izrakšana (ex-situ) un nogādāšana specializētā poligonā tālākai atkritumu apsaimniekošanai un ekskavētās vietas aizpildīšana ar tīru grunti.
[bookmark: _Toc219287301]10. DARBU UZSĀKŠANA
Darbu izpildītājam, veicot sanācijas darbus, jāņem vērā līdz šim sagatavotā izpētes informācija, kā arī jāveic sanējamā un demontējamā materiāla fizikāli-ķīmiskās un kvalitātes pārbaudes dabā pēc nepieciešamības. Darbu izpildītājam apskatīt un iepazīties ar nojaucamo būvi dabā.
[bookmark: _Toc219287302]11. DOKUMENTU SAGATAVOŠANA
Darbu izpildītājam jāiesniedz šādi dokumenti:
1) Konkrētā būvlaukuma iekšējās kārtības noteikumi, 
2) Darba drošības pasākumu plāns 
3) Ugunsdrošības un apsardzes noteikumi 
4) Visā darbu periodā iesniegt sanāksmju atskaites/protokolus Pasūtītājam saskaņošanai. 
5) Vide monitoringa dati sanācijas gaitā (grunts pamatnes ģeoekoloģiskās kvalitātes fiksācija pēc bitumena tvertnes demontāžas)
6) Līdz sanācijas darbu termiņa beigām jāizstrādā un ar Valsts vides dienesta Atļauju pārvaldi jāsaskaņo sanācijas darbu atskaite.
7) Pēc darbu pabeigšanas jāveic objekta sakārtošana un nodošana ekspluatācijā, un jāiesniedz Pasūtītājam pieņemšanas – nodošanas akts un visa ar objekta nodošanu saistītā izpilddokumentācija.
Atbilstoši būvniecības regulējumam darbu izpildītājam jāsaņem būvatļauja demontāžas darbu veikšanai, jānozīmē sertificētu atbildīgo būvdarbu vadītāju.
Darbu pabeigšana jāapliecina ar pieņemšanas-nodošanas aktu, kura neatņemamas sastāvdaļas ir:
· atskaite par bitumena likvidāciju (t.sk., bīstamo atkritumu pārvadāšanas pavadzīmes[footnoteRef:1] un pārstrādi/reģenerāciju apliecinoši dokumenti);  [1:  Saskaņā ar 18.02.2021. Ministru kabineta noteikumi Nr. 113 ”Atkritumu un to pārvadājumu uzskaites kārtība”] 

· ar Valsts vides dienesta Atļauju pārvaldi saskaņots sanācijas darbu pārskats par paveiktajiem darbiem, kas apliecina, ka darbi veikti atbilstoši sanācijas uzdevumam un sanācijas programmai; 
· būvniecības izpilddokumentācija.

[bookmark: _Toc219287303]12. DARBU GAITAS KONTROLE
Ne retāk kā reizi divās nedēļās objektā vai attālināti tiek organizētas sapulces, kurās darbu izpildītājs sniedz informāciju par paveiktajiem un plānotajiem darbiem, konstatētajām problēmām, riskiem, priekšlikumiem un risinājumiem. Darbu izpildītāja pārstāvim jāsagatavo īsa apkopojoša atskaite/protokols tādā formā, kādu pirms pirmās sanāksmes ir apstiprinājis Pasūtītājs. Atskaites/protokola sākotnējā versija jāiesniedz Pasūtītājam saskaņošanai līdz kārtējai sanāksmei.
[bookmark: _Toc219287304]12. SAISTOŠIE NORMATĪVIE AKTI
Izpildītājam, veicot darbus, jāvadās pēc spēkā esošajiem normatīvajiem aktiem, t.sk.:
· Likums „Par piesārņojumu”,
· Atkritumu apsaimniekošanas likums,
· Darba aizsardzības likums,
· Būvniecības likums,
· Ķīmisko vielu un ķīmisko produktu likums,
· 2003. gada 25.marta MK noteikumu Nr.92 “Darba aizsardzības prasības veicot būvniecībass” ievērošanu,
· 2016. gada 1. septembra MK noteikumi Nr.238 „Ugunsdrošības noteikumi”
· Nr.372	„Darba	aizsardzības	prasības,	lietojot	individuālās aizsardzības līdzekļus”
· 2003. gada 8. februāra MK noteikumi Nr.66 „Darba aizsardzības prasības nodarbināto aizsardzībai pret darba vides trokšņa radīto risku
· 2014. gada 19. augusta MK noteikumi 500 “Vispārējie būvnoteikumi”
· Ministru kabineta 21.06.2011. noteikumi Nr.485 "Atsevišķu veidu bīstamo atkritumu apsaimniekošanas kārtība",
· 12.03.2002. MK noteikumi Nr.118 „Noteikumi par virszemes un pazemes ūdeņu kvalitāti”,
· 25.10.2005. MK noteikumi Nr.804 „Noteikumi par augsnes un grunts kvalitātes normatīviem”.
[bookmark: _Toc219287305]13. CITI NOSACĪJUMI
Uzsākot Līgumā noteikto darbu izpildi, darbu izpildītājam jābūt reģistrētam Latvijas Republikas likumdošanā noteiktajā kārtībā, un tā rīcībā jābūt visām atļaujām, licencēm darbu veikšanai, speciālistiem jābūt attiecīgie reglamentētās profesionālās darbības sertifikāti, ja to nosaka normatīvais regulējums.
Būvdarbu uzsākšanas nosacījumu izpildei būvvaldē iesniedzamie dokumenti un informācija par galveno būvdarbu veicēju:
· nosaukums un būvkomersanta reģistrācijas numurs;
· būvdarbu līguma datums un numurs, līguma darbības termiņš (datums no–līdz) un līguma summa eiro;
· būvdarbu veicēja civiltiesiskās atbildības apdrošināšanas polises apliecināta kopija un, ja apdrošināšanas līgums noslēgts uz noteiktu termiņu, tad arī izziņu – dokumentu, kas apliecina apdrošināšanas aizsardzības esību attiecībā uz konkrēto objektu;
· informācija par atbildīgo būvdarbu vadītāju (Vārds Uzvārds, sertifikāta numurs, rīkojums);
· atbildīgā būvdarbu vadītāja profesionālās civiltiesiskās atbildības apdrošināšanas polises apliecināta kopija un, ja apdrošināšanas līgums noslēgts uz noteiktu termiņu, tad arī izziņu – dokumentu, kas apliecina apdrošināšanas aizsardzības esību attiecībā uz konkrēto objektu.
Transporta kustība organizējama saskaņā ar darbu organizācijas plānu.
Sanācijas darbiem, ir jānotiek atbilstoši noteiktajiem laika grafikiem, tāpat informācijai jābūt iesniegtai Darba programmā noteiktajos termiņos.

Izpildītājs nodrošina visas būvdarbu izpildes procesā nepieciešamās dokumentācijas izstrādāšanu, saskaņošanu un iesniegšanu Pasūtītājam.
Pēc visu demontāžas darbu pabeigšanas Izpildītājs pēc Pasūtītāja pilnvarojuma veic Būvobjekta nodošanu ekspluatācijā.  Pēc visu Būvdarbu pabeigšanas, Izpildītājs par to paziņo Pasūtītājam. Pasūtītājs 5 (piecu) darba dienu laikā veic Būvobjekta iepriekšēju apskati. 
Izpildītājs pirms Būvobjekta nodošanas-pieņemšanas akta parakstīšanas atbrīvo Būvobjektu.
Izpildītājs nodrošina darbu objekta vizuālās identitātes prasību ievērošanu (piemēram, informatīvs stends) atbilstoši Pasūtītāja norādījumiem.

